KOMISIJOS DIREKTYVA 2008/124/EB
2008 m. gruodžio 18 d.
apribojanti tam tikrų rūšių pašarinių, aliejinių ir pluoštinių augalų sėklų prekybą oficialiai sertifikuota „elitine sėkla“ arba „sertifikuota sėkla“
(kodifikuota redakcija)
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 3 straipsnio 3 dalį,
atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (2), ypač į jos 3 straipsnio 3 dalį,
kadangi:
(1)
1986 m. vasario 27 d. Komisijos direktyva 86/109/EEB dėl apribojanti tam tikrų rūšių pašarinių, aliejinių ir pluoštinių augalų sėklų prekybą oficialiai sertifikuota „elitine sėkla“ arba „sertifikuota sėkla“ (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota kartu su 1975 m. liepos 25 d. Komisijos direktyva 75/502/EEB leidžiančia prekiauti tik oficialiai sertifikuota pievinės miglės (Poa pratensis L.) „elitine sėkla“ arba „sertifikuota sėkla“ (5).
(2)
Direktyva 66/401/EEB leista prekiauti tam tikrų rūšių pašarinių augalų elitine, sertifikuota ir komercine sėkla.
(3)
Direktyva 2002/57/EB leista prekiauti tam tikrų rūšių aliejinių ir pluoštinių augalų elitine, visų rūšių sertifikuota bei komercine sėkla.
(4)
Abiejų direktyvų Komisijai suteikta teisė drausti prekybą sėkla, kuri nėra oficialiai sertifikuota kaip „elitinė sėkla“ arba „sertifikuota sėkla“.
(5)
Valstybės narės gali užauginti pakankamai elitinės ir sertifikuotos sėklos, kad Bendrijoje būtų patenkintas kai kurių minėtų rūšių sėklos poreikis, užauginant pakankamai tų kategorijų sėklos.
(6)
Šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę.
(7)
Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę terminais, numatytais I priedo B dalyje,
PRIĖMĖ ŠIĄ DIREKTYVĄ:
1 straipsnis
1. Valstybės narės numato, jog nebūtų leidžiama pateikti į rinką:
-
Poa pratensis L.
pievinių miglių
-
Vicia faba L. (partim)
pašarinių pupų
-
Papaver somniferum L.
daržo aguonų
-
Agrostis gigantea Roth
didžiųjų smilgų
-
Agrostis stolonifera L.
baltųjų smilgų
-
Phleum bertolonii DC
Bertolonio motiejukų
-
Poa palustris L.
pelkinių miglių
-
Poa trivialis L.
paprastųjų miglių
-
Lupinus albus L.
baltažiedžių lubinų
-
Brassica juncea (L.) Czernj. et Cosson
sareptinių bastučių
-
Agrostis capillaris L.
paprastųjų smilgų
-
Lotus corniculatus L.
paprastųjų garždenių
-
Medicago lupulina L.
apyninių liucernų
-
Trifolium hybridum L.
rausvųjų dobilų
-
Alopecurus pratensis L.
pievinių pašiaušėlių
-
Arrhenatherum elatius (L.) Beauv. ex J. S. et K. B. Presl
aukštųjų avižuolių
-
Bromus catharticus Vahl
paprastųjų ragažolių
-
Bromus sitchensis Trin.
sitkinių dirsių
-
Lupinus luteus L.
geltonųjų lubinų
-
Lupinus angustifolius L.
siauralapių lubinų
-
Poa nemoralis L.
gojinių miglių
-
Trisetum flavescens (L.) Beauv.
gelsvųjų visgių
-
Phacelia tanacetifolia Benth.
bitinių facelijų
-
Sinapis alba L.
baltųjų garstyčių
-
Agrostis canina L.
šuninių smilgų
-
Festuca ovina L.
avinių eraičinų
-
Trifolium alexandrinum L.
egiptietiškų dobilų
-
Trifolium incarnatum L.
purpurinių dobilų
-
Trifolium resupinatum L.
persinių dobilų
-
Vicia sativa L.
sėjamųjų vikių
-
Vicia villosa Roth
ruginių vikių
sėklos, jei ji nėra oficialiai sertifikuota kaip „elitinė sėkla“ arba „sertifikuota sėkla“.
2. Valstybės narės numato, jog nebūtų leidžiama pateikti į rinką:
-
Glycine max (L.) Merr.
sojų
-
Linum usitatissimum L.
sėmeninių ir pluoštinių linų
sėklos, jei ji nėra oficialiai sertifikuota kaip „elitinė sėkla“, „sertifikuota pirmosios reprodukcijos sėkla“ arba „sertifikuota antrosios reprodukcijos sėkla“.
2 straipsnis
Direktyva 75/502/EEB ir Direktyva 86/109/EEB su pakeitimais, padarytais direktyvomis, nurodytomis I priedo A dalyje, yra panaikinamos nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais I priedo B dalyje.
Nuorodos į panaikintą direktyvą laikomos nuorodomis į šią direktyvą ir skaitomos pagal II priede pateiktą atitikmenų lentelę.
3 straipsnis
Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 2008 m. gruodžio 18 d.